stanford-oval/wikipedia huggingface dataset:
הנערים מברזיל
תקציר העלילה

פעיל אנטי נאצי בשם בארי קולר (סטיב גוטנברג) עוקב אחרי נאצים ומגלה כי כולם מתכנסים לפגישה בביתו של יוזף מנגלה (גרגורי פק) בפרגואי.
הוא מתקשר לצייד הנאצים עזרא ליברמן (לורנס אוליבייה, דמותו מבוססת על שמעון ויזנטל) המתגורר בווינה עם אשתו אסתר (לילי פלמר). ליברמן לא מתרגש מהדיווח הזה ואומר כי הוא יודע שיש בפרגוואי נאצים וגם מנגלה נמצא שם.
קולר מצליח לשתול מכשיר הקלטה בביתו של מנגלה המקליט את מנגלה הפוקד על קבוצת נאצים לרצוח 94 גברים בגיל 65 בארצות שונות בצורה שתיראה כמוות מתאונה. מכשיר ההקלטה נתפס וקולר בורח לחדרו במלון, מתקשר לליברמן ואז פורצים הנאצים לחדר ומחסלים אותו. ליברמן שמספיק לשמוע רק חלק מתוכניתו של מנגלה מחליט לחקור את העניין למרות הפצרותיה של אשתו.
הוא מקבל מידידו סטיב בניון (דנהולם אליוט) אשר עובד בסוכנות הידיעות רויטרס רשימה של אנשים מתאימים שמתו בתאונה בגיל 65 ומתחיל לבקר במשפחותיהם. הוא נתקל מספר פעמים בעובדה שלכולן יש ילד מאומץ כבן 13 עם עיניים כחולות ואופי אגרסיבי ולתדהמתו מגלה כי כולם זהים לחלוטין מבחינה חיצונית. אבות המשפחה מתו בגיל 65 והתעמרו בילדים בעוד שהאמהות אהבו אותם, כפי שהיה אצל היטלר הנער.
הוא נפגש באוניבסיטה עם פרופסור ברוקנר (ברונו גנץ) שמסביר לו את התקדמות המדע בנושא השיבוט וכי יש אפשרות גם לשבט אדם לאחר שאיננו בחיים. ליברמן נפגש בבית הסוהר עם פרידה מלוני (אוטה האגן, דמותה מבוססת על הרמינה בראונשטיינר), פושעת נאצית שעבדה אחרי המלחמה בסוכנות האימוץ שהעבירה את הילדים המשובטים ל-94 משפחות "מתאימות".
איש הקשר של מנגלה עם המפקדה, אדוארד סייברט (ג'יימס מייסון), מגלה שליברמן עומד לחשוף את הרשת ופוקד על מנגלה להפסיק. מנגלה מסרב ויוצא לפגוש את בובי וילוק, נער משובט בעיירה בפנסילבניה. באותו זמן שורפים הנאצים את החווה שלו.
מנגלה מגיע לבית החווה של הנרי וילוק (ג'ון דנהר), שמגדל בחוותו כלבי דוברמן. וילוק מכניס אותו וסוגר ארבעה כלבים בחדר לבקשתו של מנגלה. מנגלה מורה לו באיומים אקדח לרדת למרתף ואז רוצח אותו.
למקום מגיע ליברמן, מנגלה יורה ופוצע אותו בידו ואז מספר לו על תוכניתו. הוא מגלה כי היה מעריץ גדול של היטלר, נפגש איתו בברגהוף ב-23 במאי 1943 והציע לשבט אותו. היטלר התלהב מההצעה ותרם לשם כך דם ועור.
לאחר המלחמה עבר לברזיל ובקליניקה מבודדת הצליח לשתול את הזיגוטה של היטלר ברחמן של 94 נשים פונדקאיות ולהעביר את הילדים המשובטים ל-94 משפחות בארצות שונות שהפרופיל שלהן מתאים לזה של משפחת היטלר.
ליברמן מצליח לפתוח את הדלת וארבעת הדוברמנים מתנפלים על מנגלה כי הוא מחזיק באקדח. באותו רק מגיע הנער המשובט בובי ופוקד עליהם להפסיק. כאשר מגלה לו ליברמן כי מנגלה רצח את אביו, פוקד בובי על הכלבים לחסל את מנגלה. בובי מזעיק את המשטרה לאחר שליברמן מסכים לא לגלות להם דבר על התקרית.
ליברמן מצליח להוציא ממעילו של מנגלה המת את רשימת כל הנערים המשובטים. בבית החולים מבקר אותו פעיל אנטי נאצי בשם דייוויד בנט (ג'ון רובינשטיין) ומבקש את הרשימה כדי שיוכלו לחסל אותם בטרם יגרמו לבעיות אך ליברמן סובר שהנערים עצמם אינם אשמים ושורף את הרשימה.
הערות שוליים

↑  סרטים - הנערים מברזיל, מסמך באתר ארכיון המדינה
גמביט המלך

גמביט המלך הוא פתיחה בשחמט, שבה מנסה השחקן הלבן באמצעות גמביט (במקרה זה הקרבת רגלי) לפתות את השחקן השחור להסיט רגלי בצד המלך מן הערוגות המרכזיות. שלושת המסעים הראשונים של הגמביט מביאים למצב הנראה באיור. הרעיון הבסיסי הוא שאם השחור מקבל את הגמביט, כלומר מכה את הרגלי, הוא אומנם זוכה ביתרון חומרי אבל הלבן יכול ליצור בסיס איתן במרכז הלוח. ניתוח הפתיחה מלמד כי השחור חייב לבצע מהלכים שיחלישו את עמדת כליו על מנת לשמר את יתרון הרגלי. בכך, הוא עשוי ליפול קורבן לגמביט. מקרה כזה נקרא "גמביט נרצה". אפשרות נוספת בפני השחור היא סירוב לקחת את הרגלי והמשך פיתוח כלים או הצעת גמביט נגדי ("גמביט נדחה"). מכאן, האפשרויות העומדות בפני הצדדים בכל אחד מהמשכים האלה הן רבות ומסועפות.
פתיחה זאת נחשבה במקור לפתיחה הרפתקנית, מכיוון שהיא מאפשרת לשחקן הלבן לצאת למתקפות מהירות אך מסוכנות. במחצית הראשונה של המאה ה-20 הפתיחה נזנחה מכיוון שנמצאו הגנות יעילות לשחור, ואולם החל משנות ה-60 של המאה ה-20 היא שבה והפכה לפופולרית.
הגמביט מקוטלג בשיטת אנציקלופדיית פתיחות שחמט בין C30 ל-C39.
היסטוריה

גמביט המלך הוא אחד הגמביטים העתיקים שלהם קיים תיעוד והוא מוזכר במדריכי שחמט מן המאה ה-16. הוא נבחן במאה ה-17 על ידי שחקן השחמט האיטלקי ג'וליו פולאריו, ומוזכר גם בספר מאת לואיס ראמירז דה לוסנה. הגמביט היה הפתיחה הפופולרית ביותר בתקופה הרומנטית של השחמט, וזאת בשל סיכויי ההתקפה המהירים והטובים שהציע, אך בתחילת המאה ה-20 הוא ננטש כמעט לחלוטין מכיוון שנמצאו הגנות טובות יותר לשחור כנגד התקפותיו של לבן. בשנות השישים החזירו בוריס ספאסקי ודוד ברונשטיין את הגמביט לזמן קצר לאופנה אולם במהרה הוא חזר למקומו הקודם כפתיחה מפוקפקת. בשנות ה-90 המאוחרות שכללו מספר רבי אמנים, ובראשם אלכסיי פדורוב, את הפתיחה מצדו של הלבן והפכו את קבלת הגמביט למסוכנת מאוד. בעקבות זאת, ההגנה המודרנית נהפכה לנשק החזק ביותר של השחור כנגד פתיחה זו. אולם, בהגנה המודרנית אין סיכונים רבים ללבן ולכן שחקנים רבים משחקים היום את הפתיחה מתוך מחשבה שאם השחור יקבל את הגמביט הוא יהיה בעמדה קשה ואם ידחה אותו יהיה ללבן יתרון עמדתי קטן. כפי שכתב ניל מקדונלד: ”אפילו בגמביט המלך, הלבן כבר לא מנסה לתקוף בכל מחיר. הוא חייב לאמץ גישה מודרנית יותר ולחפש מסעים בעלי יסודות עמדתיים כמו בכל פתיחה אחרת.”
היסטוריה > שחקני מפתח בהתפתחות הפתיחה

במהלך מאות השנים שעברו מאז המצאתו גמביט המלך שוחק על ידי שחקנים בולטים רבים. משחקם של אדולף אנדרסן וליונל קיזריצקי בגמביט המלך ב-1851 זכה לכינוי משחק האלמוות. אלוף העולם בובי פישר שיחק את הפתיחה בלבן מספר פעמים (ראה גמביט הרץ) והמציא את הגנת פישר. אלוף העולם בוריס ספאסקי היה ככל הנראה גדול התורמים להתפתחות הפתיחה, בין משחקיו המפורסמים בפתיחה נמנים ניצחונו על פישר (ניצחון שגרם לפישר להמציא את הגנת פישר) , על דוד ברונשטיין (ראה משחק לדוגמה בערך ספאסקי) ועל סיימון אבראמוביץ' פורמן . הטוען לכתר דוד ברונשטיין תרם רבות לגמביט המלך מהצד של לבן. בין ניצחונותיו הרבים בגמביט המלך נמנה הניצחון בהתמודדות הראשונה בין אדם למחשב . את חזרתה לאופנה של הפתיחה הוביל רב אמן אלכסי פדורוב עם שלושה משחקים זכורים במיוחד – ניצחון נגד פינטר , תיקו נגד פטר סבידלר  וניצחון על מייקל אדמס באליפות אירופה לקבוצות .
רב האמן הדני בנט לארסן נהג להשתמש בפתיחת גמביט המלך בצעירותו, אך בהמשך פנה אליה לעיתים רחוקות יותר, תוך שימוש בה כנשק הפתעה מול יריבו, כפי שמקובל בתקופה המודרנית בתחרויות של רבי אמנים.
לארסן עצמו התבטא בנושא באומרו:
להיות בגירעון של רגלי או שניים זה מצב המכניס שחקנים רבים ללחץ. הגמביט לא יכול להיות עניין שגרתי כל עוד תחשוש מפני הפסד בסיום של מלך ורגלים
בתשובה לשאלות של קוראים בכתב העת Kaissiber טען שגמביט המלך הטיפוסי מוביל לסיבוכים לא רציונליים תוך מהלכים מועטים מתחילת המשחק וכל הדאגות התאורטיות נמוגות.
גמביט המלך הנרצה

במקרה שהגמביט נרצה, כלומר, במקרה שהרגלי השחור מכה את הרגלי הלבן, ולמעשה מוסט מהערוגות המרכזיות, עומדות בפני השחקן הלבן שתי אפשרויות עיקריות למהלכי המשך אשר זכו לניתוחים תאורטיים נרחבים: גמביט פרש המלך וגמביט הרץ.
גמביט המלך הנרצה > גמביט פרש המלך

המהלך 3.פו3, הנקרא גמביט פרש המלך, הוא המסע המקובל ביותר בהמשך לגמביט המלך הנרצה. מטרתו היא למנוע את מסע המלכה ל-ח4, אשר מפריע מאוד להתפתחות הכלים הלבנים. כמו כן, המסע מקיים את הכלל "פיתוח פרשים לפני פיתוח רצים". מאידך, השחור עשוי לתקוף את הפרש באמצעות הרגלי שבעמודה ז' (ז5 ולאחר מכן ז4). לעיתים הלבן מגיב על התקפה שכזו בהקרבה של הפרש.
לשחור יש ארבע תגובות אפשריות למסע זה: הווריאנט הקלאסי, ההגנה המודרנית, הגנת פישר והגנת קנינגהאם.
גמביט המלך הנרצה > גמביט פרש המלך > הווריאנט הקלאסי

המסע הקלאסי הוא 3. ...ז5. גם נגד מסע זה יש ללבן שתי ברירות:
הוא יכול לשחק 4.ח4 ולאחר 4. ...ז4 לשחק 5. פה5 ולהיכנס לגמביט קיזריצקי. לחלופין הוא יכול לשחק את גמביט מוזיו – 4.רג4, ז4 (השחור יכול לנסות להימנע מגמביט מוזיו בעזרת 4. ...רז7 5. 0-0 עם עמדה לא ברורה)
5. 0-0!?, ז:ו3
6.מה:ו3, מהו6
7.ה5, מה:ה5
8.ר:ו7+!, מ:ו7
9.ד4, מהו5 (מה:ד4+ 10.רה3, מהו6 11.ר:ו4 נראה מסוכן מאוד לשחור)
10.ז4, מהז6
11.ר:ו4 וללבן התקפה חזקה תמורת הכלי אם כי לא בטוח שהיא תספיק לניצחון.
גמביט המלך הנרצה > גמביט פרש המלך > ההגנה המודרנית

ההגנה המודרנית נהפכה בשנים האחרונות לנפוצה מאוד.
השחור מקווה לקבל את רגלי ד5 הלבן בתמורה לרגלי ו4 השחור, לאחר מכן הוא יוכל לפתח את כליו במהירות.
לאחר 3. ...ד5 4.ה:ד5, פו6 ללבן יש בחירה בין 5.רג4, פ:ד5
6.ר:ד5! עם יתרון קטן
לבין 5.רב-5, ג6
6.ד:ג6, פ:ג6 (אם 6. ...ב:ג6 7.רג4, פד5 8. 0-0, רד6 9.פג3, רה6 10.פה4 וללבן יתרון כפי שהראה ספאסקי במשחק ספאסקי-שחרוב, לנינגרד 1960 )
7.ד4 עם עמדה לא ברורה.
גמביט המלך הנרצה > גמביט פרש המלך > הגנת פישר

בספרו "60 משחקיי הזכורים ביותר" הציע בובי פישר את המהלך 3. ...ד6 כ"סתירה לגמביט המלך". אולם, הגנה זו, אשר נקראת על שמו של פישר, נחשבת כיום נחותה לשחור.
ללבן יש שתי אפשרויות כנגד הגנת פישר:
גמביט המלך הנרצה > גמביט פרש המלך > הגנת פישר > 4.ד4

זהו המסע המרכזי כנגד הגנת פישר. לאחר 4.ד4, ז5
5.ח4!,ז4
6.פז1, רח6 (שחור יכול לנסות 6. ...ו5 7.פג3, פו6 8.ר:ו4, ו:ה4 9.ד5!, רז7 10.מהד2, 0-0 11.פזה2 וללבן יתרון)
7.פג3 והעמדה סבוכה.
גמביט המלך הנרצה > גמביט פרש המלך > הגנת פישר > 4.רג4

לאחר 4.רג4, ח6
5.ד3 או 5.ח4 השחור עומד טוב אולם לאחר 5.ב3!? יש לשחור קשיים בהוצאת הרץ שב-ו8.
גמביט המלך הנרצה > גמביט פרש המלך > הגנת קנינגהאם

הגנת קנינגהאם שמטרתה להתרות שח עם הרץ ב-ח4 היא 3. ...רה7. הלבן יכול להתעלם מהאיום ולשחק
4.פג3, רח4+
5.מה2, ד5 והעמדה מסוכנת מאוד.
לחלופין הלבן יכול לשחק 4.רג4, פו6 (4. ...רח4+ כבר לא מסוכן כמקודם מכיוון שלמלך הלבן התפנתה המשבצת ו1) 5.ה5, פז4
6. 0-0, פג6.
7.ד4 וללבן עמדה עדיפה.
גמביט המלך הנרצה > גמביט הרץ

המהלך 3.רג4, הנקרא גמביט הרץ, נחשב מסוכן ללבן. וריאנט זה הוא טקטי הרבה יותר מגמביט פרש המלך והלבן מסתער על השחור בלי להתחשב במחיר. בתקופות בהן הווריאנטים השקטים נחשבו טובים לשחור, בחרו הלבנים לשחק לעיתים את גמביט הרץ. לא מעט שחקנים חזקים שיחקו את גמביט הרץ, בהם בובי פישר ודוד ברונשטיין. ברונשטיין אף הגדיל ואמר: ”אחרי 3.פו3 יש לשחור תיקו! אם אתה רוצה לנצח שחק 3.רג4.”
אחריו יש לשחור מספר אופציות: הזזת רגלי ל-ג6, הזזת רגלי ל-ד5 או הזזת מלכה ל-ח4.
גמביט המלך הנרצה > גמביט הרץ > הזזת רגלי ל-ג6

לאחר 3. ...ג6,
4.פג3, פו6 (השחור יכול לנסות 4. ...ד5?! 5.ה:ד5, מהח4+ 6.מו1, ו3!? 7.ד4, ו:ז2 8.מ:ז2,
פו6 אולם לאחר 9.מהה2+! הלבן עדיף) 
5.רב-3, (לא יצלח 5.ד4, רב4! 6.ה5, פה4! וללבן עמדה קשה) ד5 
6.ה:ד5, ג:ד5
7.ד4, רד6 (אפשרי גם 7. ...רב4)
8.פו3, (עדיף מ-8.פזה2 הישן) פג6
9. 0-0, רה6
10.פז5, 0-0 (אפשרי גם 10. ...צג8) ולשחור עמדה סולידית.
גמביט המלך הנרצה > גמביט הרץ > הזזת רגלי ל-ד5

לאחר 3. ...ד5
4.ר:ד5, פו6
5.פג3, רב4
6.פו3, ר:ג3
7.ד:ג3, ג6
8.רג4, מה:ד1+
9.מ:ד1, 0-0
10.ר:ו4, פ:ה4 העמדה שוויונית.
הלבן יכול להימנע מהוריאנט הזה בעזרת 4.ה:ד5, פו6 
5.פג3, ג6
6.ד4, ג:ד5
7.רב3 וזו טרנספוזיציה לווריאנט הקודם או 7.רב5+,פג6
8.ר:ו4, רד6
9.פזה2 עם יתרון קטנטן ללבן.
גמביט המלך הנרצה > גמביט הרץ > הזזת מלכה ל-ח4

לאחר 3. ...מהח4+
4.מו1, ד5
5.ה:ד5!?, רד6
6.פג3, פה7
7.פה4, 0-0
8.ד4, פד7
9.פ:ד6, ג:ד6
10.רב3 וללבן יש יתרון. אולם ייתכן ששחור יכול לשחק 6. ...פו5.
גמביט המלך הנדחה

לשחור שלוש דרכים עיקריות לדחיית ההקרבה:
גמביט המלך הנדחה > גמביט הנגד של נימצוביץ'

זהו גמביט-נגד שמטרתו פיתוח דינמי ומהיר של הכלים. הווריאנט נחשב תמיד למפוקפק ולא יציב.
כפי שכתב ניל מקדונלד: ”בגמביט הנגד של נימצוביץ' האסטרטגיה של השחור דומה לזו בהגנה המודרנית: הוא מסיט את חייל ה4 של הלבן בעזרת ד7-ד5 על-מנת שיהיה אפשרי לשחק מסעים כגון...פו6 ו...רד6 מבלי לדאוג מ-ה4-ה5. בניגוד להגנה המודרנית השחור משחק בצורה דינמית ביותר. לפיכך הרגלי ד5 מוסט על ידי ג7-ג6 (שלא כמו בהגנה המודרנית בה הוא מוחלף בתמורה לרגלי ו4).”
לאחר 2.ו4 שחור משחק 2. ...ד5
3.ה:ד5, ג6 (ה:ו4 יחזור להגנה המודרנית ו-ה4 הוא גמביט הנגד של פלקבר (ראה פסקה הבאה)) 4.פג3, ה:ו4(4. ...ג:ד5 5.ו:ה5, ד4 6.פה4, מהד5 7.רד3 מוביל לעמדה מסוכנת לשחור)
5.פו3, רד6
6.ד4, פה7
7.רג4, 0-0 (אם 7. ...ג:ד5 8.ר:ד5, 0-0 9. 0-0, פבג6 10.רב-3, רז4 11.פה4, רג7 12.ג3, פז6 13.ח3! ולשחור בעיות הנוגעות לרץ לבן-הערוגות שלו)
8. 0-0, רז4
9.ד:ג6, פב:ג6
10.פה4, רג7
11.ג3, פז6! (מנצל את האיום ר:ו3 מה:ו3, פ:ד4 ג:ד4, מה:ד4+ וזוכה בחייל) והעמדה לא ברורה.
גמביט המלך הנדחה > גמביט הנגד של פלקבר

3.ה:ד5, ה4?! הרעיון שמאחורי הגמביט הוא למנוע מהלבן את המסע פו3. כפי שכתב ניל מקדונלד: ”בגמביט פלקבר השחור מקריב חייל על מנת לתפוס מרחב ולמנוע מלבן את מסע ההתפתחות החשוב פו3. אולם ניתן לחסל את תוכניתו של השחור בעזרת 4.ד3! ואף על פי שהשחור מצליח לפתח את כליו פסק-הדין המודרני הוא שיש ללבן סיכויי ניצחון מצוינים.”
4.ד3, פו6
5.ד:ה4, פ:ה4
6.רה3!?, (עדיף מהמסע 6.פו3 הנחשב מפוקפק) ולשחור בחירה לא נעימה בין 6. ...רד6
7.פו3, 0-0
8.רד3, צה8
9. 0-0, פו6
10.פה5! וללבן יתרון לבין 6. ...מהח4+
7.ז3, פ:ז3
8.פו3, מהה7
9.ח:ז3, מה:ז3+
10.מהה2 והשחור לא מפותח.
גמביט המלך הנדחה > הווריאנט הקלאסי

המהלך 2. ...רג5 הוא הווריאנט הקלאסי לדחיית גמביט המלך. הרציונל שמאחורי המהלך הוא ניצול העובדה שמסעו השני של לבן החליש את האלכסון א7-ז1. וריאנט זה אינו מקובל ברמות הגבוהות מכיוון שהוא כמעט לא מציב סיכונים ללבן. במילותיו של ניל מקדונלד: ”לא ייתכן שהלבן יבצע מסע מפתח אסטרטגי כמו ו2-ו4 בלי להתקל בהתנגדות כלשהי. השחור מוצא את עצמו (בווריאנט הקלאסי) בעמדות סולידיות אך נחותות.”
3.פו3, ד6 בשלב זה יש ללבן שתי תוכניות:
גמביט המלך הנדחה > הווריאנט הקלאסי > 4.ג3

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
מסע שמטרתו להכין ד2-ד4. לשחור מספר תגובות על מסע זה:
4. ...ו5?! מסע מפוקפק שמוענש מיד על ידי הלבן- 5.ו:ה5, ד:ה5
6.ד4, ה:ד4
7.רג4!,ו:ה4
8.פ:ה4!,פו6
9.רז5, ר:ד4
10.ג:ד4 פג6
11.פג3! וללבן התקפה מסוכנת.
4. ...פו6 ניסיון לא מוצלח להתעלם מתוכנית הלבן- 5.ד4, ה:ד4
6.ג:ד4, רב4+
7.רד2, ר:ד2+
8.פב:ד2, מהה7
9.רד3, 0-0
10.מהה2 ועמדת הלבן עדיפה.
4. ...רז4? מסע שנראה הגיוני אולם למעשה הוא חלש- 5.ו:ה5, ד:ה5
6.מהא4+!, רד7
7.מהג2, פג6
8.ב-4, רד6
9.רה2, מהה7
10.פא3, א5
11.ב5!, פד8
12.פג4 וללבן יתרון.
4. ...רב6! מסע חדש שגרם לשחקנים רבים בלבן לעבור ל-4.פג3.
5.פא3, פו6
6.ו:ה5, ד:ה5!
7.פג4, פ:ה4
8.פ:ב-6, א:ב6
9.מהה2, רו5! (מסע המפתח בווריאנט)
10.ד3, פג5!
11.מה:ה5+, מהה7
12.מה:ה7+, מ:ה7
13.רו4, צג8
14.פד4 וללבן לכל היותר שוויון.
גמביט המלך הנדחה > הווריאנט הקלאסי > 4.פג3

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
8: 
7: 
6: 
5: 
4: 
3: 
2: 
1: 
|  | א | ב | ג | ד | ה | ו | ז | ח |
וריאנט שהפופולריות שלו עלתה מאוד בשנים האחרונות. 4. ...פו6 5.רג4, פג6 6.ד3, לשחור שתי תגובות אפשריות:
6. ...א6
7.צו1, ה:ו4 (לא 6. ... 0-0? בגלל 7.ו5!)
8.ר:ו4, פא5 9.רז5, פ:ג4
10.ד:ג4, ח6
11.רח4, רה6
12.מהד3 ולשחור יש שני רצים אבל פרש חלש ב-ו6.
6. ...רז4 השחור מאיים פד4.
7.פא4!, (הרבה יותר טוב מהמסע הישן 7.ח3) ר:ו3 
8.מה:ו3, פד4
9.מהד1, ב5
10.ר:ו7+!?, מ:ו7
11.פ:ג5, ד:ג5
12.ו:ה5, פד7
13.ג3, פה6
14. 0-0+,מז8
15.ד4, ג:ד4
16.ג:ד4, פ:ה5!? הקרבת נגד מעניינת שלאחריה העמדה אינה ברורה אם כי נראה שהלבן עדיף.
גמביט המלך בתרבות הפופולרית

ויליאם פוקנר כתב ב-1949 יצירה בשם Knight's Gambit וקיים רומן היסטורי מאת ג'ון מאדוקס רוברטס בשם גמביט המלך העוסק ברומא העתיקה. הספר נקרא גמביט המלך מכיוון שהוא עוסק בתקופה פרועה בה הכל מותר.
ראו גם

גמביט המלכה
לקריאה נוספת

ניל מקדונלד, גמביט המלך – מבט מודרני לפתיחה פרועה, 1998.
ג'ו גאלאגר, לנצח עם גמביט המלך, 1992.
ויקטור קורצ'נוי וזאק, גמביט המלך, 1986.
אסטרין וגלסקוב, לשחק את גמביט המלך, 1982.
סאנטאסיירה וסמית, גמביט המלך הרומנטי במשחקים ובניתוחים, 1992
באנגייב, התפתחויות בגמביט המלך בשנים 1980-1988, 1989.
יודוביץ, הגמביט, 1989.
הערות שוליים

| פתיחות שחמט |
| --- | --- | --- |
| פתיחות אב | משחק פתוח • משחק חצי פתוח • משחק סגור • משחק חצי סגור • פתיחת איגוף • פתיחה נדירה |  |
| פתיחות גמביט | גמביט אבנס • גמביט בודפשט • גמביט המלך • גמביט המלכה • גמביט המלכה הנדחה • גמביט המלכה הנרצה • פתיחה סקוטית • גמביט לטבי • הגנה אוסטרית • הגנת צ'יגורין • הגנה בלטית • הגנת מרשל |  |
| הגנה הודית | הגנת בנוני • גמביט בודפשט • פתיחה קטלאנית • הגנה נימצו-הודית • הגנת בנוני מודרנית • הגנה הודית של המלכה • הגנת גרינפלד • הגנה הודית של המלך • התקפת טורה • הגנה הודית מזרחית • התקפת טרומפווסקי • הגנה מקסיקנית |  |
| פתיחות הגנה | הגנה הודית של המלך • הגנה הודית של המלכה • הגנה הודית מזרחית • הגנה נימצו-הודית • הגנת נימצוביץ' • הגנה הולנדית • הגנה מודרנית • הגנת בנוני • הגנת פילידור • הגנת גרינפלד • הגנת אלכין • הגנת קארו-קאן • הגנת שני הפרשים • הגנה ברלינאית • הגנה צרפתית • הגנה סיציליאנית • פתיחת פירץ  • טנגו הפרשים השחורים • פתיחה רוסית |  |
| פתיחות התקפה | התקפת ריכטר-ורסוב • התקפת טרומפווסקי • התקפת טורה • התקפת הודג'סון • פתיחת לארסן |  |
| פתיחות שיטתיות | שיטת לונדון • שיטת קול |  |
| פתיחות ללא סיווג | פתיחה איטלקית • פתיחה אנגלית • פתיחת בירד • פתיחה ספרדית • פתיחה ספרדית, וריאצית ההחלפה • פתיחה וינאית (משחק וינה) •  פתיחת ארבעת הפרשים • פתיחת רץ המלך • פתיחה קטלאנית • פתיחת רטי  • פתיחת בארנס • פתיחת סארגוסה • פתיחה פולנית • פתיחת גרוב • פתיחת אנדרסן • פתיחת קלמנץ • פתיחת דורקין • פתיחת אמאר • פתיחת דאנסט • פתיחת וור • פתיחת דספרז • פתיחת מיזס • פתיחת ואנ'ט קרויג'ס |  |
| אחר | אנציקלופדיית פתיחות שחמט • מלכודות בפתיחה בשחמט |  |
ראו גם פורטל השחמט • קטגוריה:פתיחות שחמט • קטגוריה:שחמט
| --- | --- |
בקרת זהויות :  NLI: 987007530381705171  BNE: XX5411142  GND: 4132865-6  LCCN: sh98003564
הכוכב האדום

ערך זה עוסק בסמל קומוניסטי. אם התכוונתם למשמעות אחרת, ראו .
הכוכב האדום שעל הדגל הסובייטי
דגל הרפובליקה הפדרלית הסוציאליסטית של יוגוסלביה ובמרכזו הכוכב האדום
דגל ברית המועצות עם הכוכב האדום בפינתו השמאלית-עליונה
הכוכב האדום הוא אחד מסמלי הקומוניזם. לכוכב זה חמש פינות והוא מסמל את חמש אצבעות הפועל וכן את חמש היבשות המיושבות.
הכוכב האדום מופיע על דגלים וסמלים של מדינות קומוניסטיות, כגון דגל יוגוסלביה ודגל ברית המועצות. כמו כן, מספר מועדוני ספורט נקראו על שמו, כגון "הכוכב האדום בלגרד" (בכדורגל, בכדורסל, בכדוריד ובהוקי קרח).
לאחר נפילת הגוש הסובייטי הפך סמל זה מוקצה, ובחלק מהמדינות (לדוגמה: הונגריה) הפכה הצגתו לעבירה פלילית (ראו בקוד הפלילים ההונגרי, 269/B.§ (1993.)
ברוסיה נותר הכוכב האדום בראש מגדלי הקרמלין - מגדל ספאסקאיה ומגדל טרויצקאיה.
ראו גם

הדגל האדום
פטיש ומגל
הלם תרבות

המפגש עם הכובשים עם רובים וסוסים זעזע את האצטקים, ולכן הם בלבלו את האירופאים עם נביאים ממזרח.
על פי המודל, אנשים תחילה (1) ירח דבש ואז (2) תקופת מעבר, כלומר הלם תרבות. אך בהמשך אנשים יתחילו להסתגל (3) (הקו המנוקד מראה שיש אנשים שישנו את התרבות החדשה). ו (4) מתייחס לאנשים מסוימים שחוזרים למקומם להסתגל לתרבות העתיקה.
הלם תרבות היא תגובה נפשית הנעה מהשתוממות ועד סלידה כלפי יסוד תרבותי לא מוכר או זר. הלם תרבות עלול להביא לידי חוסר יכולת של הפרט להתמצא ולפעול בתרבות הזרה לו, או לחוסר יכולת של חברי תרבות מסוימת לתקשר עם אדם מתרבות זרה ולקלוט אותו אליהם.
שלבים

מעבר לסביבה תרבותית חדשה מחולק למספר שלבים:
"ירח הדבש" (honeymoon) - התלהבות ראשונית מהשינוי.
הלם תרבות (culture shock).
הסתגלות ראשונית (initial adjustment).
בידוד מנטלי (mental isolation).
קבלה והסתגלות (acceptance and integration).
כמו כן, תהליך החזרה לסביבה התרבותית המקורית מחולק למספר שלבים:
חרדת חזרה (return anxiety).
"ירח דבש" הפוך (return honeymoon).
הלם חזרה (reentry shock).
הסתגלות מחדש (reintegration).
ראו גם

הטמעה תרבותית
הכוחות הצבאיים של קולומביה

| --- | --- |

 מדינה:  קולומביה קולומביה
 תקופת הפעילות:  7 באוגוסט 1819 – הווה (205 שנים) 
 מטה:  בוגוטה 
 מנהיגות
 המפקד העליון:  נשיא קולומביה 
 ראש הצבא:  גנרל Luis Fernando Navarro Jiménez
 שר ההגנה:  גילרמו בוטרו
 כוח אדם
 גיל הגיוס:  18-55
 כוחות פעילים:  293,200
 כוחות מילואים:  34,950
 תקציב
 תקציב שנתי:  10.6 מיליארד דולר (2018)
 אחוזי תמ"ג:  3.2% (2018)
 
הכוחות הצבאיים של קולומביה (בספרדית: Fuerzas Militares de Colombia) הם הכוחות המזוינים המשולבים של הרפובליקה של קולומביה. הם כוללים את כוחות היבשה, הצי וחיל האוויר. המשטרה הלאומית של קולומביה, אף שמבחינה טכנית אינה מהווה חלק מהצבא, נשלטת ומנוהלת על ידי המשרד להגנה לאומית, ומערך הגיוס הלאומי כולל בתוכו גם שירות במשטרה הלאומית ובכך היא מהווה דה-פקטו ענף של הצבא. צבא קולומביה הוא השלישי בחצי הכדור המערבי במונחים של כוח אדם אקטיבי, ובעל התקציב הגבוה ביותר ביבשת אמריקה אחרי צבא ארצות הברית וצבא ברזיל.
היסטוריה

לכוחות הצבאיים של קולומביה שורשים בצבא הקומונרים (Ejército de los Comuneros) שנוסדו ב-7 באוגוסט 1819, לפני ייסודה של קולומביה המודרנית, על מנת להילחם נגד האימפריה הספרדית בקמפיין של בוליבר לשחרר את גרנדה החדשה. כוחות הצבא הקולומביאניים השתתפו במלחמת העולם השנייה, ואף היה הצבא היחידי מאמריקה הלטינית שלקח חלק במלחמת קוריאה. מאז אמצע שנות ה-60 כוחות הצבא הקולומביאניים מעורבים במלחמת האזרחים בקולומביה.
הספרייה העירונית של קריית ביאליק

| --- | --- |

חזית הספרייה ב-2017
 מיקום:  קריית ביאליק, ישראל
 תאריך ייסוד:  1973
 על שם:  ארצ'י ומרג'ורי שרמן
 מנהל:  אינגה חן
 קואורדינטות:  32°49′40″N 35°05′03″E﻿ / ﻿32.827725154891°N 35.084275955595°E﻿ / 32.827725154891; 35.084275955595
 http://qbialik.library.org.il
  (למפת הגליל המערבי מוגדלת) הספרייה העירונית של קריית ביאליק(למפת הגליל המערבי רגילה) הספרייה העירונית של קריית ביאליק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הספרייה העירונית של קריית ביאליק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הספרייה העירונית של קריית ביאליק
 
הספרייה העירונית של קריית ביאליק ע"ש ארצ'י ומרג'ורי שרמן היא ספרייה ציבורית בקריית ביאליק, הממוקמת במרכז התרבות בית כץ. 
הספרייה הוקמה בשנת 1973 הודות לתרומתם של ארצ'י ומרג'ורי שרמן. הספרייה שופצה ונחנכה מחדש בשנת 2013.
הספרייה מחולקת למספר מדורים:
מדור העיון שבו קיים מאגר מכון סאלד, LAWDATA-מאגר משפטי, גישה לאתר החינוכי "גלים" ו-אנציקלופדיה ynet.
במדור הילדים ישנו אגף השאלת ספריי ילדים כמו גם עמדת הדרכה בהכנת שיעורי בית.
במדור המבוגרים ניתן למצוא ספרים בשפות עברית, אנגלית, רוסית, גרמנית, ספרדית, רומנית, וצרפתית.
בספרייה ישנו גם מדור קלטות המשרת את מגוון האוכלוסייה ובו קלטות וידאו ו-DVD להשאלה.
הערות שוליים

↑  קריית ביאליק: נחנכה הספרייה הציבורית המחודשת, הילה מלמד, באתר בלינקר, 2 בנובמבר 2013
הלם תרמי

הלם תרמי הוא מצב שבו חומר נשבר או נסדק עקב חימום או קירור מהיר מדי.
כאשר חומר מחומם או מקורר באופן לא אחיד, החום עובר מאזור חם יותר לאזור קר יותר, בקצב שנקבע על פי המוליכות התרמית שלו. אזורים חמים וקרים מתפשטים באופן שונה, על פי הפרש הטמפרטורות ומקדם המוליכות התרמית של החומר. הבדלים של התפשטות בחומר גורמים למאמצים בחומר. כאשר מאמצים אלו יותר גדולים מהחוזק של החומר, הוא נשבר.
ככלל, הלם תרמי ייגרם עקב שילוב של התנאים הבאים: הפרש טמפרטורות גדול, מוליכות תרמית נמוכה, חוזק נמוך של החומר, ותנאים נוספים אשר מפורטים בהמשך.
דוגמאות

כאשר זורקים קובית קרח לתוך מים חמים (או אפילו פושרים), החוזק הנמוך של קרח ביתי, מקדם ההולכה הנמוך והפרש הטמפרטורות הגדול גורמים לקרח להסדק או להתנפץ. התופעה נובעת מכך שהצד החיצוני של הקרח מתחמם מהר מאוד ומתכווץ, והצד הפנימי נשאר כפי שהיה, וזה גורם למאמצים בתוך הקרח אשר גורמים לשבירתו. יש לציין שקרח (בטמפרטורה הקרובה ל-0 מעלות צלזיוס), בניגוד למרבית החומרים, מתכווץ עם עליית הטמפרטורה (ראו האנומליה של המים).
בחישול של מתכות מקררים במהירות מתכת חמה על מנת לקבל חוזק גבוה ותכונות רצויות אחרות. עם זאת, ישנם תקנים אשר מגדירים במדויק כיצד יש לקרר את המתכת, שכן קירור מהיר מדי יביא לסדיקה.
מניעה של הלם תרמי

הלם תרמי ניתן להפחית באמצעות שינוי התנאים:
הפרש טמפרטורות קטן יותר, או חימום וקירור איטיים יותר
הכנסת מאמצים מכוונים בתוך החומר (כמו בזכוכית מחוסמת), אשר יתקזזו עם המאמצים הנגרמים במהלך החימום
שינוי תכונות החומר או שימוש בחומר אחר, בעל:
מוליכות תרמית גבוהה יותר
מקדם התפשטות תרמית קטן יותר
חוזק גדול יותר
מודול יאנג קטן יותר - גורם למאמצים קטנים יותר עבור אותה התפשטות
קשיחות (toughness) גדולה יותר - גורמת לחומר לספוג מאמצים באופן פלסטי
הטוון

הטוון (בהונגרית: Hatvan) היא עיר במחוז הווש שבהונגריה.
שמה של העיר

פירוש השם "הטוון" בהונגרית הוא "שישים". האגדה האורבנית מספרת ששם זה ניתן לעיר כי היא שוכנת כ-60 קילומטרים מבירת הונגריה בודפשט. אולם נראה שאגדה זו איננה נכונה, שכן השם "הטוון" כבר הוזכר במקורות מימי הביניים, ואילו הונגריה החלה להשתמש ביחידות המטר רק משנת 1876. כמו כן, המרחק בפועל בין בודפשט לבין העיר הוא קרוב ל-55 קילומטרים.